|  |  |  |
| --- | --- | --- |
|  |  |  |
| VÕRU VALLAVALITSUS |
|  |  |

Kaasatud asutused

Meie 04.12.2024 nr 7-1/4781

Võru valla üldplaneeringu kehtestamine

Lähtudes planeerimisseaduse § 91 lg 5 p 4 anname teada, et Võru Vallavolikogu 20.11.2024 otsusega nr 180 kehtestati Võru valla üldplaneering (kättesaadav: <https://atp.amphora.ee/voruvv2017/index.aspx?itm=712646>).

Üldplaneeringus seatakse valla ruumilise arengu suunised, maakasutuse tingimused, üldised ehitustingimused. Maakasutuse juhtotstarbed on määratud tiheasustusaladel, mujal on valdavaks maalise asustusega ala. Üldplaneeringuga täpsustatakse Võru ja Põlva maakonnaplaneeringutega määratud rohevõrgustiku piire ja kasutustingimusi, väärtuslike põllumaade infokihti, linnaliste alade ulatust ning muudetakse miljööväärtuslike alade loetelu. Üldplaneeringus määratakse kohalike teede üldine asukoht, laiendatakse tänava kaitsevööndit suurema koormusega teedel Väimela, Vastseliina, Sõmerpalu ja Parksepa alevikes. Üldplaneeringuga vähendatakse Vastseliina alevikus Keskuse pargi maaüksusel Piusa jõe ehituskeeluvööndit. Üldplaneeringuga ei muudeta oluliselt senist maakasutust Natura 2000 aladel ja nende läheduses, ebasoodsate mõjude esinemist kaitse-eesmärkide täitmisele ning alade terviklikkuse säilimisele pole ette näha. Üldplaneeringu eluviimisega ei kaasne piiriülest mõju ega oluliselt negatiivseid majanduslikke, sotsiaalseid ja kultuurilisi mõjusid ning oluliselt negatiivset mõju looduskeskkonnale.

Üldplaneering on leitav Võru valla veebilehel <https://voruvald.ee/uldplaneering>

Lugupidamisega

(allkirjastatud digitaalselt)

Triinu Jürisaar

planeeringuspetsialist

5696 5750 triinu.jurisaar@voruvald.ee